KANTA-HÄMEEN SYYTTÄJÄNVIRASTO

	28.1.2008	

OIKEUSMINISTERIÖ/
Oikeushallinto-osasto

Asia: Lausunto käräjäoikeusverkoston kehittämisasiassa

Yleistä 

Kanta-Hämeen syyttäjänvirasto muodostuu päätoimipaikasta ja neljästä palvelutoimistosta. Päätoimipaikka sijaitsee Järvenpäässä (Kerava, Mäntsälä ja Tuusula). Palvelutoimistot sijaitsevat Hyvinkäällä (Nurmijärvi), Riihimäellä (Hausjärvi ja Loppi), Forssassa (Humppila, Jokioinen, Tammela ja Ypäjä) ja Hämeenlinnassa (Hattula, Hauho, Janakkala, Kalvola, Lammi, Renko ja Tuulos). Suluissa mainittu kuntanimi tarkoittaa syyttäjänviraston toimialueeseen kuuluvaa kuntaa. Asukasluku on yli 370.000. Viraston toiminta-alueella toimivat Tuusulan, Hyvinkään, Riihimäen, Forssan ja Hämeenlinnan käräjäoikeudet. Tuusulan KäO kuuluu Helsingin hovioikeuspiiriin, Hyvinkään ja Riihimäen KäO:t kuuluvat Kouvolan hovioikeuspiiriin ja Hämeenlinnan ja Forssan KäO:t kuuluvat Turun hovioikeuspiiriin. Poliisilaitokset ovat vuoden 2009 alusta Keski-Uudellamaalla ja Hämeenlinnassa. 

Poliisiorganisaatiota uudistettiin vuoden 2007 lopussa niin, että valtakuntaan perustettiin 90 kihlakunnan poliisilaitoksesta 24 poliisilaitosta. Vuoden 2009 alusta Hyvinkään poliisilaitos liitetään Keski-Uuudenmaan poliisilaitokseen ja Riihimäen ja Forssan poliisilaitokset liitetään Hämeenlinnan poliisilaitokseen.

Työryhmän esitys

Työryhmä on laatinut ehdostuksen mm. uusiksi tuomiopiireiksi ja käräjäoikeuksien toimipaikoiksi. Työryhmä on lähtenyt meidän alueen osalta siitä, että Tuusulan ja Hämeenlinnan KäO:t säilyvät ja niitä kehitetään edelleen. Hyvinkään KäO liitetään Tuusulan KäO:een ja Riihimäen ja Forssan KäO:t liitetään Hämeenlinnan KäO:een ja Forssaan jätetään istuntopaikka. Tuusulan KäO kuuluu Helsingin hovioikeuspiiriin, Hyvinkään ja Riihimäen KäO:t kuuluvat Kouvolan hovioikeuspiiriin ja Forssan ja Hämeenlinnan KäO:t kuuluvat Turun hovioikeuspiiriin. Lisäksi Pornaisten kunta liitettäisiin Tuusulan KäO:n tuomiopiiriin.  

Perustelut

Työryhmän jäsenten asiantuntemus on varsin laaja ja kokenut ja se on käsitellyt asiaa laajasti ja perustellut esityksensä varsin yksityiskohtaisesti. Käräjäoikeuksien kehittämisen lähtökohtana työryhmä on pitänyt asukaslukua ja maakuntapohja-ajattelua. Käräjäoikeuksien tuomiopiirien väestöpohjan tulee olla asukasmäärältään vähintään 100.0000 asukasta siten, että jokaisessa maakunnassa tulisi olla vähintään 1-3 käräjäoikeutta. 

Rikosvastuun toteuttajat poliisi - syyttäjä - tuomioistuin ovat keskeisiä sidosryhmiä toisilleen ja tämän vuoksi riippuvaisia toistensa kehittämisestä. Tämä tarkoittaa sitä, että yksittäinen taho ei voi kehittää omaa toimintaansa ottamatta huomioon myöskin muiden tahojen intressit. Tuomioistuinlaitos joutuu omassa kehittämisessään arvioimaan myöskin poliisilaitoksen ja syyttäjälaitoksen intressit ja tarpeet. Vain näin toimimalla on mahdollista saavuttaa hyvä lopputulos ja ne tavoitteet, jotka meille toimijoille on vuosittain asetettu. 

Syyttäjänviraston näkökulma

Syyttäjänviraston keskeinen sidosryhmä on poliisi. Esitutkintayhteistyön kehittäminen on ollut usean vuoden ajan syyttäjänlaitoksen yhtenä tulostavoitteena. Vaativien rikosten tutkinta edellyttää päivittäistä ja tiivistä yhteistyötä syyttäjän kanssa jo esitutkinnan alkuvaiheesta lähtien. Hämeenlinnan ja Keski-Uudenmaan poliisilaitosten piirirajat sopivat erinomaisesti yhteen syyttäjänviraston toimialueen kanssa. Tämä mahdollistaa tehokkaan esitutkintayhteistyön ja sen edelleen kehittämisen.

Syyttäjänviraston toinen keskeinen sidosryhmä on tuomioistuin. Syyttäjä tekee tärkeän osan omasta työstään tuomioistuimessa. Syyttäjänviraston nykyiset henkilöresurssit riittävät hoitamaan alueen työmäärän mukaan lukien Pornaisten kunnan liittämisen Tuusulan käräjäoikeuden tuomiopiiriin. 

		
			2

Työryhmän esityksen mukaiset laajennetut Tuusulan ja Hämeenlinnan KäO:ien tuomiopiirit (-rajat) ovat samat kuin syyttäjänviraston toimialue. 

Uudistuksen vaikutus HO:ien tuomiopiirijaotukseen

Työryhmän esityksen mukaan mm. Helsingin HO:n väestömäärä on kasvanut n. 111.000 asukkaalla ja tämä lisää hovioikeuden asiamäärää. Tämän vuoksi hovioikeuksien tuomiopiirirajoja tulisi  arvioida uudelleen. Työryhmän toimeksianto on koskenut vain käräjäoikeuksien tuomiopiirirajoja ja tämän vuoksi asiasta ei ole lausuttu enempää. 

Nykyinen HO:ien tuomiopiirijako on toiminut syyttäjänviraston alueella hyvin eikä tarvetta sen muuttamiseen ole ilmennyt.

Yhteenveto

Edellä esittämieni näkökohtien perusteella pidän työryhmän mietintöä käräjäoikeusverkoston kehittämiseksi varsin kattavana ja hyvin yksityiskohtaisesti perusteltuna ja tämän vuoksi sellaisenaan toteuttamisen arvoisena.

Timo Koskimäki
johtava kihlakunnansyyttäjä